CELEX: 32008D0278
Language: ro
Date: 2008-03-26 00:00:00
Title: 2008/278/CE: Decizia Comisiei din 26 martie 2008 de modificare a Deciziei 2006/589/CE privind aviglicina HCl [notificată cu numărul C(2008) 1071] (Text cu relevanță pentru SEE)

29.3.2008   
            
            
               RO
            
            
               Jurnalul Oficial al Uniunii Europene
            
            
               L 87/15
            
         
      DECIZIA COMISIEI
   
   din 26 martie 2008
   de modificare a Deciziei 2006/589/CE privind aviglicina HCl
   [notificată cu numărul C(2008) 1071]
   (Text cu relevanță pentru SEE)
   (2008/278/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (3),
   întrucât:
   
               (1)
            
            
               În conformitate cu articolul 6 alineatul (2) din Directiva 91/414/CEE, Regatul Unit a primit, la 27 octombrie 2004, o cerere din partea societății Valent Bioscience de înscriere a aviglicinei HCI ca substanță activă în anexa I la Directiva 91/414/CEE.
            
         
               (2)
            
            
               Decizia 2006/589/CE a Comisiei (2) a confirmat faptul că, la examinarea preliminară, dosarul este „complet” în sensul că ar putea fi considerat că îndeplinește, în principiu, cerințele privind datele și informațiile din anexa II și anexa III la Directiva 91/414/CEE.
            
         
               (3)
            
            
               Statelor membre li s-a dat astfel posibilitatea să acorde autorizații provizorii pentru produse fitosanitare care conțin aviglicină HCI, în conformitate cu articolul 8 alineatul (1) din Directiva 91/414/CEE. Niciunul dintre statele membre nu a făcut uz de această posibilitate.
            
         
               (4)
            
            
               Regatul Unit, ca stat membru raportor, a indicat Comisiei că o examinare detaliată a dosarului a relevat faptul că mai multe elemente suplimentare de date cerute conform anexelor II și III la Directiva 91/414/CEE nu erau prezente. În consecință, acest dosar nu mai poate fi considerat complet.
            
         
               (5)
            
            
               Notificatorul pentru aviglicina HCI a informat Regatul Unit și Comisia în legătură cu intenția sa de a înceta să sprijine evaluarea în curs și de a nu mai pune alte date la dispoziție. Prin urmare, este evident faptul că dosarul nu va fi completat și că va fi imposibil pentru statul membru raportor să întocmească un raport de evaluare privind aviglicina HCI și să îl distribuie Comisiei, Autorității Europene pentru Siguranța Alimentară și celorlalte state membre. În consecință, este necesară retragerea posibilității de acordare a unor autorizații provizorii.
            
         
               (6)
            
            
               Nu este necesar să se prevadă termen de grație pentru eliminarea, depozitarea, introducerea pe piață și utilizarea stocurilor existente de produse fitosanitare care conțin aviglicina HCI, deoarece niciun stat membru nu a acordat autorizație provizorie privind utilizarea acestei substanțe active.
            
         
               (7)
            
            
               Prin urmare, Decizia 2006/589/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2006/589/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 26 martie 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 230, 19.8.1991, p. 1. Directivă modificată ultima dată prin Directiva 2007/76/CE a Comisiei (JO L 337, 21.12.2007, p. 100).
   
      (2)  JO L 240, 2.9.2006, p. 9.
   
      ANEXĂ
      SUBSTANȚE ACTIVE VIZATE DE PREZENTA DECIZIE
      
                  Nr.
               
               
                  Denumirea comună, Număr de identificare CIPAC
               
               
                  Solicitant
               
               
                  Data cererii
               
               
                  Stat membru raportor
               
            
                  1
               
               
                  Mandipropamid
                  Nr. CIPAC: neatribuit încă
               
               
                  Syngenta AG
               
               
                  13.12.2005
               
               
                  AT
               
            
                  2
               
               
                  Meptildinocap
                  Nr. CIPAC: neatribuit încă
               
               
                  Dow AgroSciences
               
               
                  12.8.2005
               
               
                  UK